
M. S. REGELE CAROL II 


Voevodul Culturii și Făuritorul României Moderne 


MĂRIA SA MIHAI, MARE VOEVOD DE ALBA-IULIA 


Fala tinerimii române, este un mare iubitor de sport 


CATEDRALA ORTODOXA DIN CLUJ 
Impozant și măreț altar al neamului, în Clujul altă dată înstrăinat. 


IN ȚARA OAȘULUI 
Sub dogoarea soarelui, familia își adună rodul câmpului. Va fi îndestularea și belșugul din 
zilele posomorite ale iernii 

REŞEDINŢA MITROPOLITANĂ DIN CERNĂUȚI 
al lor. 


Citadelă a credinței şi culturii pe pământul pe care alţii îl vroiau 


se LS Eu 


ARAD 
Palatul cultural adăposteşte splendide colecţii de artă. In fund Mureșul îşi duce lin apele tulburii spre Tisa. 


RĂZBOI PRIMITIV DIN MUNȚII APUSENI 
Cu ajutorul lui, femeile noastre și-au îmbrăcat sute de ani casa, 


PERECHE DIN FELMER 
Comună românească pe malul drept al Oltului. Se remarcă găteala capului la femei, foarte originală pentru un sat românesc. 

FURCĂ INCRUSTATĂ DIN T!LIȘCA-SIBIU 
Nețărmurita dragoste de frumos a creiat din mâini simple, bijuterii de artă populară. 


FEMEI DIN TILIŞCA, SIBIU 
Sibiencelor le revine meritul de a fi dat în alb și negru cel mai elegant costum românesc. 


rimului Rege al Remeniei, 

ELUL RELE 


CAST 


DEFILEUL DÂMBOVICIOAREI 


Șerpuind printre stânci înalte și colți înfiorători, doi prieteni buni, râul şi drumul condue 
pe cine vrea să-i urmeze până în creerul munților. 


INVARTITA 
La Părhăuți în Bucovina, flăcăii joacă așa cum au jucat strămoşii. 


PE BĂRĂGAN 
Din lulie, în toată țara unde-s'a secerat grâul, batozele duduie de povara treeratulul 


FATA DIN MUNȚII APUSENI 
Furca și fusul, sunt nedespărțiții ei prieteni, fie acasă, fie că este plecată în sat după treburi: 

MUNTELE GĂINA 
Târgul de fete, depe acest munte adună în veselie mulţime de Moţi din Munţii Apuseni 


MUNTELE ADAM ŞI EVA DIN BUCOVINA 
In Bucovina, colinele și munții mici formează peisagiul obişnuit, 


IN TÂRG LA RÂURENI 


Nici un târg n'are mai multă viață ca târgul oltenesc. Oamenii vând și cumpără, cu ochii 
strălucitori de voie bună și cu gluma pe buze 


COSTUM DIN RUCĂR 


Femei frumoase, muscelence'e, au ales pentru impodobirea lor cel mai sărbătoresc costum 
românesc, lucrat, de multe ori, în fir de aur. 

MÂNĂSTIREA CETĂŢUIA DIN IAȘI 
Oraș de amintiri și tinerețe molcomită, lașul păstrează cu sfințenie tezaurul de relicve al Moldovei de altă dată. 


MĂNĂSTIREA MOLDOVIȚA 


Una din cele patru mănăstiri bucovinene, caracteristice prin construcția și mai ales prin pedcatele exterioare. Sub lespazile lor, odihnesc 
marii conducători ai Moldovei 


BRAȘOV 
La poalele munților, „Burgul'' sumbru altădată, este azi un oraş modern, plin de viaţă. 

„ în gura uneia 


In creștetul munților 


AITE i 
PPP IA 
A Ara aertte 98! 


STÂNĂ PE VALEA IALOMIȚEI 
Imprăștiate pe ?ot cuprinsul munților, stânele cu mii de oi își trăesc viața plină de farmec, 


DUNAREA LA CAZANE 


La intrarea în Cazane, Dunărea îşi adună apele și le strecoară temătoare printre ziduriie de 


DUNĂREA LA ADA-KALEH 
Colț oriental în mijlocul bătrânului Danubiu. Rămășiță vie al i:nor vremi uitate, 


BALGIG 
Feerie de vis şi poezie, născut din dragostea și fantezia unei mari Regire. 


PORTUL CAVARNA 
Capătul de nord al Coastei de Argint. 


INTERIOR DIN RUCĂR 


Muscelul, județ a! florilor şi veseliei este locul celor mai frumoase podoabe lucrate de femei 


ULIȚĂ DIN DRAGOSLAVE 


Case mari, proaspăt văruite, împrejmuire de piatră cu poartă înăltă, ca să pcată trece carul încărcat cu fân, iată modelul gospodăriei 
de sub munte. 

BISTRIŢA LA BROȘTENI 
Valea atât de cântată de toți cei cari au văzui-o 


MĂNĂSTIREA CURTEA DE ARGEŞ 
Locul de veşnică odihnă al primilor Regi ai României. Unul din cele mai strălucite monumente arhitectonice ;omânaști. 


MÂNĂSTIREA NEAMȚULUI i 
Una din cele mai vechi și mai mari mânăstiri moldovenesti. Vestit centru de culiură, 


FÂNTÂNĂ LA MĂNĂSTIREA HOREZU 
Ctitorie a lui Brâncoveanu cel iubitor de artă. Mănăstirea este vestită prin bogăția picturilor şi sculpturilor sale. 

CASTELUL MOGOȘOAIA 


Fosta reședință de vară a lui Brâncoveanu, păstrează în interior numeroase relicve dela piosul Voevod. 


MĂNĂSTIREA CERNICA 
Aşezare monahală, la câțiva pași de Bucureşti. Loc de reculegere şi pace sufletească. 


SNAGOY 


Putini ani mai înainte cunoscut numai de câțiva pentru străvechea mânăstire, care i-a dat numele, azi minunat lac de recreație în 
imediata apropiere a Bucurestilor 


ENCICLOPEDIA FOTOGRAFICĂ 


Cu câţiva ani în urmă, pasiunea pentru vânătoarea de fotografii, 
m'a purtat pe drumuri, în lungul şi în latul ţării. Pe aceste drumuri, 
care În cea mai mare parte, le-am străbătut pe jos, cu sacul în 
spinare, aparatul fotografic pe umăr şi ochii însetaţi de minunățiile 
Jocurilor ce colindam, am învăţat nu numai să-mi cunosc, ci mai 
ales să-mi iubesc ţara. Această țară plină de frumuseți unde nu 
există sat, mai ales cele din apropierea munţilor, în care scotocind 
prin tainițe ascunse, să nu descoperi comori artistice şi virtuţi rare. 

Am străbătut mai întâi părțile de jos ale Banatului cu oameni 
veseli, mereu zâmbitori, mereu „,fruncea“. 

De pe Cerna am venit în Oltenia şi o vară întreagă i-am colindat 
satele şi am aflat clipe de odihnă la umbra mânăstirilor ei. 

In alt an am vânat imagini prin părţile de sub munte ale 
Munteniei. În toamna aceluiaş an, Balcicul, Valea Batovei, Caliacra 
şi alte locuri interesante de pe pământul din dreapta Dunării, au 
fost prinse pe clișee şi rânduite la rafturi. 

Vine iar primăvara şi pornesc din nou la drum. 

Mânăstirile Moldovei cu părţile muntoase sunt cercetate încet, 
„molcom:*; trec apoi în Bucovina şi găsesc sate, unde 200.300 de 
clişee nu ajung pentru a putea oglindi toată bogăţia frumuseţilor 
din partea locului. Incet, încet, pe creasta de nord a ţării dau în 
Maramureş. Aci mă întâlneşte iarna şi mă goneşte. 

Lucrând clişeele, aştept să treacă timpul urât. 

Țara Oltului, Sibiul, părțile Bistriţei vin și ele la rând. Apoi 
alțele și altele, 


Astfel, an de an, neștiute decât de câțiva, s'au adunat într'o 
modestă căsuță aproape 7000 de clişee, lucrate cu multă grijă,— 
reproduceri fidele ale locurilor prin care am trecut, cu toate 
manifestările vieţii, cu toate bucuriile şi necazurile lor. 

Aşa s'a născut Enciclopedia Fotografică. 

Din dorinţa de a arăta tuturor, alor noştri ca și străinilor, 
minunile pământului nostru, s'a adunat această mică colecţie de 
clișee. Mică, deoarece în ziua când se va termina, Enciclopedia 
Fotografică va trebui să aibă aproape 2 milioane de clişee. Numai 
atunci se va cunoaște de toată lumea cum arată şi ce este moșia 
noastră. 

In programul de lucru al Enciclopediei Fotografice intră: 

In afară de tipărirea în colecţie la îndemâna tuturor, așa cum 
am pornit cu acest album, a locurilor interesante, monumentelor, 
manifestărilor, etc., într'un viitor mai apropiat sau mai îndepărtat, 
să se amenajeze în capitală o expoziţie permanentă, cu săli mari, 
luminoase, în care fotografiile să înfăţişeze tuturor, întreaga țară 
cu toate caracteristicile şi aspectele ei. 

Şi pentrucă în comparaţie cu alte materiale, cel fotografic nu 
este prea scump, în afară de Expoziţia permanentă din capitala 
țării, va trebui să se amenajeze câte o Expoziţie și în fiecare capi- 
tală de regiune, bineînţeles cu material restrâns. 

Numai aşa vom contribui la cunoaşterea țării de către toţi fiii 
ei, cari o vor iubi cu atât mai mult, cu cât o vor cunoaște mai mult. 


31 Mai 1938, Bucureşti 
N. IONESCU 


ROMÂNIA 


In cadrul restrâns, impus de formatul Enciclopediei Fotografice, 
imaginile din acest album încearcă să dea o ideie sumară asupra 
totalităţii ţării noastre, atât cât poate reda o colecție de 50 
fotografii dintr'o ţară de aproape 300.000 km2. 

Colţurile prezentate ni s'au părut a fi mai reprezentative prin 
aceea că viața românească, s'ar fi manifestat în ele cu mai multă 
vigoare. S'a căutat, ca fiecare regiune să fie înfăţişată prin ceeace 
are particular, fără a se insista asupra uneia, în dauna alteia. 
Dealtfel diferitele regiuni ale ţării, deşi deosebite ca înfăţişare, 
au un singur suflet, un singur crez de viață, deosebirile nefăcând 
decât să le unească, complectându-se prin aceasta una pe alta. 

Şi pentrucă obiceiul cere ca la începutul unui album să se dea 
şi o descriere, care să uşureze înțelegerea ilustraţiilor, o vom da 
şi noi pentru România din pozele noastre. 

Nu vom da date istorice şi nici geografice, pentrucă pe acestea le 
puteţi avea mai complete şi mai exacte, din lucrările savanților noştri. 

Vă vom prezenta însă unul din miile de tipuri întâlnite în 
timpul peregrinărilor pe întinsul ţării, 

Este mătuşa Dina din Breaza Făgărașului. 

O veți întâlni oricând şi oriunde în ţinuturile româneşti. Va fi 
poate mai înaltă, mai bătrână sau mai tânără; va avea şi alte 
nume, dar până la urmă va trebui să recunoaşteţi, că tot ea este. 

lat-o pe a noastră. 

Dacă vii din Făgăraș, ca să ajungi la Breaza, nu este alt mijloc 
decât căruţa sau... picioarele, Pentrucă aduceam mult material foto- 


grafic, am închiriat o căruţă ş pornind după amiază din Făgăraş 
pe înoptat am ajuns la Breaza. Cu mine mai erau încă două per- 
soane. Găzduirea o aranjasem dinainte, la o notabilitate a satului, 
așa că nu aveam nici o grije. În ajun însă, această notabilitate 
găzduise un om care sar fi putut să fie hoţ. Cazul era suspect 
şi se cerceta de jandarmi. Fapt este că intrase frica de hoţi în 
bietul om şi când ne-a văzut venind, a refuzat să nc mai găzduiască. 
Insistenţe, legitimaţii, implorări, zadarnic. Intre timp, noapte. Ce 
să facem ? 

Pe când stam și chibzuiam vedeam trecând pe lângă noi, o umbră. 
O oprim şi cerem găzduire. Ne răspunde o voce sonoră, energică. 

—- Păi numai de v'o place! 

Mai era de ales? “Trecem câteva case mai departe şi ne oprim 
în faţa uneia strălucind în lumina focului din cuhnie. Intrăm 
înăuntru, ne aprinde lampa şi rămânem cu gurile căscate. Două 
camere mari acoperite cu covoare, paturi bune cu saltele moi ne 
imbiau la odihnă. Nu ne-ar mai fi trebui: nimic. Nu mai spun, că 
preţul cerut era pe sfert cât s'ar fi cuveni:. 

— Domnişorilor, oare n'aţi fi flămânzi? Până vă desfaceţi lucrurile 
cu vă pregătesc ceva de mâncare, 

Intreba şi răspundea singură. 

Nici n'am terminat bine, că ne pomenim cu mătuşa Dina — căci 
Ezes Le. 

— Ei, gata sunteţi Domnişorilor ? 

— Gata ! răspundem noi şi luându-ne proviziile trecem în cuhnie, 
unde pe o masă acoperită de un şervet curat trona o mămăliguţă, 
jumări, lapte, ba şi nişte costiţă friptă. 

O chemăm lângă noi, dar vine numai ca să stea de vorbă şi ne 
povesteşte într'un fel care ne face să uităm de oboseală și de somn. 
Mătuşa Dina are toţi copiii învăţaţi. Unul este inginer, o fată 
profesoâră, altul la liceu. Nu s'a prea înţeles cu bărbatul, care 
i-ar fi vrut mai de ajutor la casă. A făcut ea singură cuma putut; 
a închiriat casa drumeţilor cari veneau să urce munții, a negus- 
torit, a făcut de toate, dar a răușit. La mătușa Dina toate au 


înfăţişare veselă; ea nu vede decât partea comică a lucrurilor 
deaceea noi râdem, râdem de ne tăvălim. Ne povesteşte viața 
satului, conflictele ei cu oamenii din cauza deosebirilor de vederi 
şi câte altele. Când ne aducem aminte de somn este ora 21/ noaptea. 

A doua zi abea s'a luminat de ziuă şi vocea mătușii Dina ne 
trezește şi ne îndeamnă la treabă. 

Călăuza noastră Ghiţă, un adevărat om al munţilor, a şi fost 
chemat de mătuşa Dina şi ne aşteaptă. 


In ajunul înapoierii la Făgăraș, pe valea Brescioarei, ne-a prins 
o furtună grozavă. Drumul ducea pe marginea pârâului. Ploaia 
însă a umflat pârâul şi a ridicat apele, acoperind drumul. Ne-am 
scos ciorapii din bocanci şi am pornit aşa la trap spre sat, drum 
de 10 km. Morți de oboseală, uzi complect de ploaia care nu vroia 
să înceteze şi nemai simțind frigul care ne înconjura, ajungem 
însfârşit în sat. 

Cum ne vede, mătuşa Dina strigă înfocată pe „„Gligoriţă“, cel 
mai mic băiat al ei și îl trimite să ia o sticlă de spirt. Până când 
vine Gligoriţă ne scoatem toate boarfele ude de pe noi şi îmbră- 
căm strae țărănești. Vine spirtul, îl fierbe, nu știu ce dresuri mai 
adaugă în el şi ni-l dă să bem: 

Ne-a culcat apoi ca pe nişte copii şi ne-a sculat la masă. 

A doua zi, sănătoşi și teferi, ne-am despărţit de mătuşa Dina 
cum ne-am despărțit de atâţia alții. 

Alte peisaje, alte mătuşi Dina. Tuturor dragostea şi recunoş- 
tinţa noastră. 


N. 1. 


ACEST ALBUM, PRIMUL DIN CICLUL ENCICLOPEDIEI 

FOTOGRAFICE, S'A TIPĂRIT IN INTREGIME DE 

IMPRIMERIILE „ADEVERUL" IN LUNILE MAIU-IUNIE 

